  Туспуктэм: Григорий Фомин Майя Бывальцева 2023-тӥ арын Удмуртиын «Кышкыттэм ӟечлыко сюресъёс» («Безопасные качетсвенные дороги») йӧскалык ӵектосъя дышетон юртъёс доры нуись 52 сюресъёсты тупатъязы. Оглом кузьдалазы 38,9 иськем луэ. Со сярысь элькун тӧролэн но кивалтэтлэн пресс-службазы ивортӥз. « Кылем арын 14 муниципал кылдытэтъёсын школаос но нылпи садъёс дорозь 46,8 иськем сюресъёсты тупатъямы. Таяз арын 40 иськем пала тупатъялом. Нылпи ужъюртъёс доры мынонын, кулэ дыръя, сюресэз выжон инытос рыдъяськом, югдытӥськом. Соин ик троссэ сюресъёсты уже кутон дыр – дышетскон арлэн кутсконэз » Ярослав Семёнов, Удмуртиысь кивалтэтлэн тӧроез Сюресъёс вылын выль шобрет кылдоз ваньмаз 12 ёросъёсын, кытын йӧскалык ӵектос ужа, озьы ик каръёсын – Сарапулын, Можгаын, Воткаын, Ижкарын. Туннэ нуналлы тросаз тупатъян ужъёс йылпумъямын. Кылсярысь, Эгра каргуртысь Пугачёв нимо ульча 2 но 3 номеро школаос доры нуэ. Отын сюрес вылэ асфальтобетон кык сӥен вӧлдӥзы, сюрес урдэсъёсты юнматӥзы, сюрес вылысь кожонъёс лэсьтӥзы. Озьы ик канаваос гудӥзы, ву кошкон гумыос тырӥзы. Тодэ вайытом, 2023-тӥ арын оглом 118 иськем пала сюресъёсты тупатъялозы. Туннэ нуналлы 38 объектъёс уже кутэмын ни. Чаклам ужъёс Можга, Вотка, Шаркан, Сарапул, Ува, Вавож, Пичи Пурга ёросъёсын но Можга карын йылпумъямын. Тегъёс: сюресъёс тупатъянужъёс йӧскалыкӵектосъёс Удмуртия  